จีนจ่อเปิดกระดานหุ้นวิทยาศาสตร์-นวัตกรรมเทคโนโลยี เริ่มเทรด 22 ก.ค.นี้
จีนจ่อเปิดกระดานหุ้นวิทยาศาสตร์-นวัตกรรมเทคโนโลยี เริ่มเทรด 22 ก.ค.นี้
8 ก.ค. 2562

ตลาดหุ้นเซี่ยงไฮ้เปิดเผยว่า กระดานหุ้นวิทยาศาสตร์และนวัตกรรมด้านเทคโนโลยีใหม่ของจีน จะเริ่มเปิดซื้อขายในวันที่ 22 ก.ค.นี้ โดยมีบริษัทที่จะเริ่มเปิดซื้อขายหุ้นชุดแรกจำนวน 25 บริษัท
ขณะที่ สำนักข่าวซินหัวรายงานว่า ทางตลาดหุ้นเซี่ยงไฮ้ได้จัดการกับการเสนอซื้อขายหุ้นไอพีโอในกระดานหุ้นวิทยาศาสตร์และเทคโนโลยีจากบริษัทต่างๆ 141 บริษัทเมื่อวันที่4 ก.ค.2562 ซึ่งส่วนใหญ่เป็นเทคโนโลยีสารสนเทศรุ่นใหม่, ชีวการแพทย์, อุปกรณ์ที่ทันสมัย และวัสดุใหม่ๆ
โดยกระดานหุ้นใหม่นี้ ได้เปิดตัวไปเมื่อเดือนที่แล้วที่ตลาดหุ้นเซี่ยงไฮ้ ซึ่งเป็นตลาดย่อยแห่งแรกของตลาดทุนจีนที่จะประยุกต์ใช้ระบบไอพีโอแบบอิงการจดทะเบียน โดยมีเป้าหมายที่จะดึงการสนับสนุนด้านการเงินจากบริษัทเทคโนโลยี และช่วยให้ตลาดทุนสามารถเดินหน้าการปฏิรูปในด้านต่างๆได้